બીબીસીએ વિશ્વને કઈ રીતે આપ્યા હતા હિટલરની મૃત્યુના સમાચાર?\nકેવરશામસ્થિત ઓફિસમાં કામ કરતા એકાદ હજાર લોકો પૈકીના એક હતા કાર્લ લેહમેન

સોવિયેત સંઘનાં લશ્કરી દળો બર્લિનની નજીક પહોંચી રહ્યાં હતાં અને જર્મની સાથેનું તેમનું યુદ્ધ આખરી તબક્કામાં હતું. 

24 વર્ષના કાર્લ લેહમેન જર્મન સ્ટેટ રેડિયો સાંભળી રહ્યા હતા ત્યારે મહત્ત્વની જાહેરાત માટે તૈયાર રહેવા શ્રોતાઓને રેડિયો પરથી જણાવવામાં આવ્યું હતું. 

એ ઘટનાને યાદ કરતાં કાર્લ લેહમેને કહ્યું હતું, "રેડિયો પર ગંભીર સંગીત સંભળાવવામાં આવ્યું હતું અને પછી તેમણે ગમગીન અવાજમાં જણાવ્યું હતું કે બોલ્સેવિઝમ સામેની લડતમાં એડોલ્ફ હિટલરનું મૃત્યુ થયું છે."

તેમને અને તેમના નાનાભાઈ જ્યોર્જને તેમનાં માતા-પિતાએ નવ વર્ષ પહેલાં જર્મનીથી બ્રિટન મોકલી આપ્યાં હતાં, જેથી યહૂદી લોકો પર નાઝી લોકો દ્વારા કરવામાં આવતા જુલમમાંથી તેમને બચાવી શકાય.

તમે આ વાંચ્યું કે નહીં?

કાર્લ લેહમેને કહ્યું હતું, "મને બહુ રાહત થઈ હતી, કારણ કે હિટલરે મારી જિંદગી બરબાદ કરી નાખી હતી."

કાર્લ લેહમેન બીજા વિશ્વયુદ્ધની પૂર્વસંધ્યાએ સ્થાપવામાં આવેલી બીબીસી મોનિટરિંગ સર્વિસમાં કામ કરતા હતા. 

એ સેવાનો મુખ્ય હેતુ જર્મન રેડિયો દ્વારા પ્રસારિત કરવામાં આવતા સમાચાર-સામગ્રીનું ભાષાંતર કરવાનો અને એ વિશે બ્રિટિશ સરકાર, તેનાં સાથી રાષ્ટ્રો તથા અન્ય દેશોને માહિતગાર કરવાનો હતો.

'બધા લોકો રાજી થયા' 

કાર્લ લેહમેન(ડાબેથી ત્રીજા)નો ઉછેર કોલોનમાં થયો હતો, પણ તેમને તેમના ભાઈ જ્યોર્જ (છેક ડાબે) સાથે 1939માં બ્રિટન મોકલી આપવામાં આવ્યા હતા

કાર્લ લેહમેને કહ્યું હતું, "એ જાહેરાત બ્રિટનમાં સૌથી પહેલાં અમે સાંભળી હતી. બિલ્ડિંગમાંના તમામ લોકો એકદમ રાજી થઈ ગયા હતા. 

"એ વાત કેટલી મહત્ત્વપૂર્ણ  હતી તે અમને સમજાયું હતું. તેનો અર્થ એ હતો કે જર્મની સામેના યુદ્ધનો અંત આવશે."

એ પછીના છ દિવસ બાદ જર્મની સત્તાવાર રીતે શરણે થયું હતું. 

હિટલરનું મૃત્યુ થયા બાબતે કોઈ શંકા ન હતી, પણ હિટલરે આત્મહત્યા કરી હોવાનું બાદમાં જાણવા મળ્યું હતું. 

કાર્લ લેહમેને કહ્યું હતું, "હિટલર યુદ્ધ લડતાં મૃત્યુ પામ્યા હોવાનું જણાવવામાં આવ્યું હતું, જે ખોટું હતું.

"હિટલરે આત્મહત્યા કરી હોવાનું જર્મનીએ કબૂલ્યું ન હતું, પણ હિટલરનું મૃત્યુ થયાનું જ રેડિયો પર જણાવતું રહ્યું હતું."

સમાચારવાચકે એવું પણ જણાવ્યું હતું કે હિટલરે તેમના અનુગામી તરીકે ગ્રાન્ડ એડમિરલ કાર્લ ડોનિત્ઝની નિમણૂંક કરી છે. 

હિટલરનું પતન

એડોલ્ફ હિટલર અને ઈવા...\n\ntl;dr:
એ 1945ની પહેલી મેનો દિવસ હતો અને કાર્લ લેહમેન લંડનથી પશ્ચિમમાં 65 કિલોમીટર દૂર આવેલા રીડિંગની બહાર તેમની ડેસ્ક પર કાર્યરત હતા.